L’Italo disco ye una etiqueta que nun siempre inclúi artistes italianos. Hai una conexón americana citada aquí nel post de Giorgio Moroder, y sobre too alemana. De fechu, comuunmente s’idetifiquen como reis del Italo Disco a grupos d’un país que dio al mundu a Boney-M.
#000000
Lo cierto ye que l’Italo disco, llueu eurodance, ye la verdadera banda sonora de la Unión Europea, la gran obra cultural común. Una amuesa ye Fancy, cantante alemán que nos ufre esti cantar d’inspiración española col inequívocu estilu del tecnopop de la época. Alcordaivos de Righeira, nome que vien de portuguesizar l’apellíu d’un de los cantantes, que son italianos y que se fixeron famosos nel continente cantando en castellanu.
#000001
Nel casu de Fancy, tamos falando d’un de los más respetaos artistes del xéneru, al que’entá podeis atopar n’espectáculos señardosos. La so web tien puntos impagables.
#000002
Esti d’embaxo sea, posiblemente, la so pieza más recordada nel conxuntu d’Europa, anque los sos fans tamién faen coros a ‘Flames of love‘.
#000003
Righeira, diversión d’Italia a toa Europa
#000005
En 1983, tres de l’asociación del dúu formáu por Stefano Rota y Stefano Righi (de Righi, Righeira, ‘portuguesizáu’, dicen) colos hermanos La Bionda, surde’l primer gran ésitu internacional del Italo Disco. Hasta entós, hebo ésitos, nun digo que non, pero el ‘Vamos a la playa’, auténtica obra maestra del techno pop, del ensame Righeira-La Bionda, afitó les bases de lo que diba ser el Italo Disco d’ellí a un par d’añinos, ya con un soníu y una estética más afitada y compartida por artistes non sólo italianos, sinon de toa Europa ya incluso d’Estaos Uníos (anque fuera pola influencia italo-americana).
#000006
El casu ye que los Righeira (lleer Rigueira), son entá güei unos ídolos pa munchos nostálxicos, caltienen nes sos actuaciones d’anguaño l’espíritu desvegoñáu d’aquellos años de ‘Vamos a la playa’, ‘No tengo dinero‘ (casualmente los dos grandes ésitos internacionales de so son en castellanu, depués llegaría ‘Compañero’, ‘La música electrónica’ y otros), ‘L’estate sta finendo‘ o ‘Innamoratissimo‘
#000007
La Bionda, l’orixe de too
#000010
Estos dos paisanos son La Bionda, AKA ‘D.D. Sound’. Carmelo y Michelangelo La Bionda foron dos visionarios, dos flipaos que nalaben ente soníos electrónicos, la música de la Motown y el gustu pol esquiyama de los setenta hasta convertise en unos de los músicos más molones de la so época. Col tiempu, foron dando-y forma’l so estilu y abriendo puertes a otros italianos que se sumaben a la moda disco Italia. Acabaríen como productores nos ochenta, detrás de los más grandes ésitos del xéneru col dúu Righeira. Anguaño dizse que rexenten unos estudios de grabación en Milán. Equí tenéis un exemplu de la so música: el so grande succeso ‘One for you, one for me’.
#000011
Avisu: Esti sitiu contién material p'adultos y que puede ser ofensivu pa determinaes persones.Si yes menor d'edá NUN puedes visitar esti sitiu.
#000013